**МЕТОДИКА ЗА ОЦЕНКА НА КОНКУРСНИТЕ ПРЕДЛОЖЕНИЯ** **КЪМ КОНКУРС ЗА ГРАФИЧЕН СИМВОЛ (ЛОГО) на Българското председателство на Организацията за черноморско икономическо сътрудничество (очис) и на процеса за сътрудничество в югозиточна европа (ПСЮИЕ)**

# 1. Методика за оценяване на конкурсните проекти:

1.1. Журито оценява проектите спрямо изискванията в техническото задание, като съобразява представената графична и текстова проектна документация.

1.2. Методиката за оценяване съобразява степента на изпълнение на изискванията, посочени в техническото задание и тежестта на заложените критерии.

1.3. Максималната комплексна оценка от един член от журито е **21 т.** Проектът, получил най-висока комплекс­на оценка от сбора на точките по критерии от всички участници в журито, се класира на първо място. По същия принцип се класира и проектът на вто­ро място.

**При оценяването ще се прилагат следните** **критерии:**

**А.** Съобразяване с целите, заложени в програмата на Българското председателство на процеса за сътрудничество в Югоизточна Европа (Псюие) – 3 т.

**Б.** Ясна концепция – 3т.

**В.** Яснота и недвусмисленост на посланието – 3т.

**Г.** Оригинална идея и креативност – 3т.

**Д.** Художествена и естетическа стойност – 3т.

**Е.** Лаконичност и яснота на графичния образ – 3 т.

**Ж.** Функционалност на логото и възможност за разработване в цялостна система за визуална идентичност – 3 т.

Максималната комплексна оценка е максимално възможният брой точки, получен за даден проект, от всички членове на журито:

**КО = (А+Б+В+Г+Д+Е+Ж)\*5**

**Максималната обща комплексна оценка е 105 точки.**

Проектът, получил най-висока комплексна оценка, се класира на първо място. По същия принцип се класират и проектът на второ място.

Оценяването ще отчита степента на съответствие на предложеното проектно решение спрямо посочените от Възложителя изисквания и определените показатели, съгласно приложената оценителна таблица.

При наличие на две или повече проектни предложения с получена най-висока обща комплексна оценка класирането се извършва чрез пряко аргументирано гласуване от членовете на журито. На първо и второ място се класират предложенията, получили най-голям брой гласове, като на първо място е предложението с най-голям брой гласове.

Когато кандидатите не могат да бъдат класирани на първо и второ място след проведеното гласуване, класирането се извършва чрез жребий между проектите, получили най-много гласове.

**Оценителна таблица**

|  |  |  |  |  |
| --- | --- | --- | --- | --- |
| **Критерии за оценка** | **Максимален брой точки** | **Изчерпателно съответства на изискванията на Възложителя** | **Задоволително съответства на изискванията на Възложителя** | **Не съответства на изискванията на Възложителя** |
| **Показател** | **21** | **3** | **2** | **0** |
| Съобразяване с целите, заложени в Комуникационната стратегия | 3 | 3 | 2 | 0 |
| Ясна концепция | 3 | 3 | 2 | 0 |
| Яснота и недвусмисленост на посланието | 3 | 3 | 2 | 0 |
| Оригинална идея и креативност | 3 | 3 | 2 | 0 |
| Художествена и естетическа стойност | 3 | 3 | 2 | 0 |
| Лаконичност и яснота на графичния образ и на мотото | 3 | 3 | 2 | 0 |
| Функционалност на логото и слогана | 3 | 3 | 2 | 0 |

**Ясна концепция** – теоретична демонстрация на зададената идея, с цел да се удостовери нейната осъществимост и практически потенциал. Целта е да се покаже дали тя може да бъде приложена в практиката.

**Яснота и недвусмисленост на посланието** – точно и категорично послание, изразено чрез образ, за да бъде лесно забелязано, възприето и запомнено за кратък период от време. Да е наличен баланс между оригиналност и четливост на предложената идея, да формира определени ценности и нагласи.

**Оригинална идея и креативност** – ярко и характерно изразено виждане на автора, което остава лесно запомняща следа в аудиторията, отличава го от останалите автори с подхода и реализацията на целта на заданието. Предложението да поражда асоциативност и бърза разпознаваемост на кампанията сред целевите групи.

**Художествена и естетическа стойност** – създаване на цялостен и хармоничен образ, който показва обективната връзка между настоящето и бъдещето и повишава емоционалното въздействие от положителния си ефект върху аудиторията.

**Лаконичност и яснота на графичния образ** – възприемане с лекота, позитивност и бързина на предаваното послание, като в същото време запознават широката общественост с целта и ценностите, към които е насочена кампанията.

**Функционалност на логото** – да изпълняват практическото си предназначение за удобно, лесно, бързо и точно приложение за целите на кампанията, без значение дали ще се използва в пълноцветен, едноцветен или черно/бяло вариант, негатив или друг вариант.